NYÍLT PÁLYÁZATI FELHÍVÁS

## DOKUMENTÁCIÓ

Apátfalva SC Labdarúgó Sportegyesület

|  |  |
| --- | --- |
|  | (6931 Apátfalva, Templom utca 57.) |

www.apatfalva.hu

„Vállalkozási szerződés Apátfalva SC Labdarúgó Sportegyesület

Hrsz. 0217/14 (6931 Apátfalva Sporttelepen) szám alatt Apátfalva Község Önkormányzat 1/1 arányú tulajdonában lévő ingatlanon lévő élőfüves nagypálya felújításának építési munkái tárgyú nyílt pályázati eljáráshoz

Mellékletek:

* árazatlan költségvetés kiírás
* műszaki leírás
* szerződés tervezet

2017. 08. 28.

**Ajánlattételi felhívás**

**1.)** Az ajánlatkérő hivatalos megnevezése és címe:

Apátfalva SC Labdarúgó Sportegyesület (székhely: 6931 Apátfalva, Templom utca 57., képviselő: Luczó Csaba elnök)

A dokumentáció ingyenesen beszerezhető: **www.apatfalva.hu**

**2.)** A beszerzés tárgya, mennyisége:

**Apátfalva SC Labdarúgó Sportegyesület Hrsz.: 0217/14 (6931 Apátfalva, Sporttelep) alatt Apátfalva Község Önkormányzat 1/1 arányú tulajdonában lévő ingatlanon lévő élőfüves nagypálya felújítási munkáinak továbbá az alábbi kiegészítő elemekkel való bővítési munkáinak elvégzése: korlát, labdafogó háló, új kapu és kispad telepítése, világítás és kerítés építése, mobillelátó kivitelezése (műszaki leírásban foglaltak szerint).**

**3.)** A szerződés meghatározása, amire ajánlatot kérnek:

**átalányáras építési vállalkozási szerződés**

**ÁFA hatálya alatt**

**jótállási idő jogszabály szerinti**

**4.)** A teljesítés határideje: **2018. június 30.,** előteljesítés lehetséges

**5.)** A teljesítés helye: **6931 Apátfalva, Sporttelep** HRSZ: 0217/14

**7.)** Az ajánlattételi határidő: **2017. szeptember 14. péntek 14 óra**

**8.)** Az ajánlat írásbeli benyújtásának címe, módja: zárt csomagolásban 1 eredeti példányban **Apátfalva Község Önkormányzat 6931 Apátfalva Templom utca 69.** (önkormányzat címe) vagy e-mailen luczocs@gmail.com

**9.)** Az ajánlattétel nyelve: magyar

**10.)** Az ajánlatok felbontásának időpontja: **2017.szeptember 14. péntek 14 óra**

**11.)** Az ajánlatok felbontásának helye: Apátfalva Község Önkormányzat 6931 Apátfalva Templom utca 69.

**12.)** Fő finanszírozási és fizetési feltételek: Az ajánlatkérő a vállalkozási szerződésben rögzítendő, a műszaki ellenőr által igazolt munkák ellenértékét számla benyújtását követően 5 munkanapon belül átutalással, forintban egyenlíti ki. Ajánlatkérő a beruházást támogatás igénybevételével valósítja meg. A kivitelezés folyamán a kivitelező részszámlákat nyújthat be, végszámla a sikeres műszaki átadás-átvételi eljárás után.

**13.)** A szerződést biztosító mellékkötelezettségek:

A teljesítési véghatáridő késedelmes elmulasztása esetén az ajánlattevő a teljes vállalkozói díj 0,2 %/ naptári nap késedelmi kötbér megfizetésére köteles. A kötbér maximuma a bruttó szerződéses ár 10 %-a.

**14.)** Az ajánlati kötöttség időtartama: az ajánlattételi határidő lejártától számított 60 nap.

**15.)** Az ajánlatok elbírálásának szempontja: az érvényes ajánlatot tett és a szerződés teljesítésére alkalmasnak minősített ajánlattevők közül a legkedvezőbb ajánlatot tevő céggel köt szerződést az ajánlatkérő.

**16.)** Annak meghatározása, hogy lehet-e többváltozatú ajánlatot tenni: **nem**

**17.)** A beszerzés tárgyával kapcsolatos műszaki – minőségi, szakmai elvárások, kritériumok, részvételi feltételek:

Tárgyi eszköz beruházásra, felújításra vonatkozó sportlétesítmény-fejlesztés vagy építőipari kivitelezés területén legalább két naptári évben működés.

Az ajánlattevőnek nem lehet köztartozása.

Az alkalmazni kívánt felelős műszaki vezetőnek a Magyar Építész Kamara által vezetett elektronikus névjegyzékében szerepelnie kell.

A munkálatok során a jelenleg érvényes előírásoknak megfelelő és minősített építőanyagok kerüljenek felhasználásra.

**18.**) Bírálati szempont: **Összességében legalacsonyabb összegű ajánlat**

**19.)** Egyéb információk:

- Ajánlatkérő az eljárás során elvárja, hogy ajánlattevők teljes körültekintéssel tegyék meg ajánlataikat.

- Ajánlatkérő felhívja a figyelmet, hogy a pályázat elkészítésének költségei minden esetben az ajánlattevőt terhelik függetlenül a eljárás eredményétől, Ajánlatkérő semmilyen jogcímen nem téríti meg ajánlattevőknek az ajánlat elkészítésével és benyújtásával kapcsolatban felmerült költségeit.

- A rendelkezésre bocsátott műszaki dokumentáció (tervek) szerint kell az ajánlatot megadni, a kiadott tételes árazatlan költségvetést kitöltve.

- Az ajánlat benyújtásának módja: az ajánlatot írásban, a kötelezettségvállalásra jogosultak cégszerű aláírásával, a 8.) pontban megadott címre személyesen vagy postai vagy elektronikus úton. A **külső csomagolásra** a következőket kell felírni: „Hrsz.: 0217/14, 6931 Apátfalva, Sporttelepen meglévő nagy élőfüves pálya felújítása és infrastruktúra elemekkel bővítése építési munkái”, valamint az ajánlatadó cég megnevezése.

- Postázási/kézbesítési késedelem vagy egyéb, ajánlattevőn kívüli okból eredő késedelem kockázatát az ajánlattevő viseli.

- Az ajánlatkérő a hiánypótlás lehetőségét nem biztosítja.

- Az ajánlatot a következő **minimális tartalommal és sorrendben** kell benyújtani:

* Kísérőlevél nyilatkozati tartalommal, hogy az ajánlattevő a felhívásban foglaltakat elfogadja, illetve az abban részletezett feltételeknek eleget tesz.
* Tételes beárazott költségvetés

- 2017. október 30-án (hétfő) újabb felhívást teszünk közzé abban az esetben, ha jelen felhívásra legalább három ajánlat nem érkezne be.

**20.)** Az eredményhirdetés időpontja, helye: 2017. szeptember 21. (péntek) 10h Apátfalva Község Önkormányzat, 6931 Apátfalva, Templom utca 69.

**21.)** A szerződéskötés tervezett időpontja:

Az eredményhirdetés napját követően leghamarabb 2017. szeptember 26. napján, a szerződés az aláírás napján hatályba lép. A munkaterület átadásra a szerződés megkötését követő 2 munkanapon belül kerülhet sor.

**22.)** Az ajánlati felhívás kihirdetésének napja: 2017. augusztus 28.

ajánlatkérő